Source: https://tampere.cloudnc.fi/fi-FI/Toimielimet/Asunto_ja_kiinteistoumllautakunta/Kokous_1352020/Tampereen_Kotilinnasaatio_srlle_vuokratu(139441)
Timestamp: 2020-06-06 05:27:20+00:00
Document Index: 7616095

Matched Legal Cases: ['§ 69', '§ 103', '§ 61', '§ 62', '§ 63', '§ 64', '§ 65', '§ 66', '§ 67', '§ 68', '§ 70', '§ 71', '§ 72']

Tampereen Kotilinnasäätiö sr:lle vuokratun asuntotontin 837-9-4978-24 vuokran uudelleen määrittely | Tampere esityslistat ja pöytäkirjat
Kokous 13.5.2020
Tampereen Kotilinnasäätiö sr:lle vuokratun asuntotontin 837-9-4978-24 vuokran uudelleen määrittely
Asunto- ja kiinteistölautakunta, kokous 13.5.2020
§ 69 Tampereen Kotilinnasäätiö sr:lle vuokratun asuntotontin 837-9-4978-24 vuokran uudelleen määrittely
TRE:2517/10.00.03/2020
Asunto- ja kiinteistölautakunnan 20.6.2018 § 103 tekemällä päätöksellä on tontille 837-9-4978-24 vahvistettu luovutusehdot ja päätetty vuokrata tontti Tampereen Kotilinnasäätiö sr:lle.
Tontin elinkustannusindeksiin sidotuksi, indeksilukua 100 vastaavaksi perusvuokraksi on vahvistettu 2.180,38 euroa vuodessa (tämänhetkinen vuosivuokra 42.909,88 euroa) ja vuokra-ajaksi 60 vuotta (1.7.2018 - 30.6.2078).
Tontin 837-9-4978-24 pinta-ala on 5.615 m2 ja rakennusoikeus 4.040 k-m2.
Vuokran hinnoittelussa on käytetty 260 euron kerrosneliömetriarvoa ottamalla huomioon, että säätiö on kertonut tuotannon olevan vapaarahoitteista asuntotuotantoa.
Huhtikuun 14. päivänä 2020 saapuneella hakemuksella Tampereen Kotilinnasäätiö sr on pyytänyt tontin vuokrausperusteen muuttamista, sillä säätiö on saanut Asumisen rahoitus-ja kehittämiskeskukselta (ARA) ehdollisen varauksen erityisryhmien investointiavustuksen myöntämiseen ja vuokra-asuntojen rakentamisen korkotukilainaksi hyväksymiseen.
Tontille tulisi vahvistaa uusi vuokra Asumisen rahoitus- ja kehittämiskeskuksen (ARA) hyväksymän hinnoittelun mukaisesti. Tontti 837-9-4978-24 sijaitsee ARA:n aluejakokartassa ns. kolmosvyöhykkeellä, joten hinnoittelussa tulisi käyttää ARA:n 12.2.2018 hyväksymää ja Asunto- ja kiinteistölautakunnan 28.3.2018 kyseiselle vyöhykkeelle vahvistamaa 176 euron kerrosneliömetrihintaa.
Näin ollen tontin tämänhetkiseksi vuosivuokraksi saadaan 28.441 euroa (pääoma-arvo 711.025 euroa) ja elinkustannusindeksiin sidotuksi indeksilukua 100 vastaavaksi perusvuokraksi 1.445,17 euroa (vuokranmääräytymiskorko 4%, keski-indeksi 1968 pistettä/v. 2019).
Vuokrauksen kohteena olevalle osuudelle ei saa rakentaa muuta kuin ARA-asuntotuotantoa. Mikäli osuudelle rakennetaan muuta kuin ARA-tuotantoa, on vuokralainen velvollinen maksamaan kaupungille käyvän markkinahinnan (260 euroa/k-m2) ja ARA-hinnan välisen erotuksen.
Tampereen Kotilinnasäätiö sr:lle vuokratun tontin 837-9-4978-24 elinkustannusindeksiin (lokakuu 1951=100) sidotuksi, indeksilukua 100 vastaavaksi perusvuokraksi vahvistetaan 1.6.2020 alkaen 1.445,17 euroa vuodessa (tämänhetkinen vuosivuokra 28.441 euroa).
Muuten vuokraus jatkuu entisin ehdoin.
Erkki Axén poistui kokouksesta päätöksenteon jälkeen.
Tampereen Kotilinnasäätiö sr, asumisen kehittäminen ja palvelutilaverkot, kiinteistötoimi, maanvuokrat
§ 61 Läsnäolo- ja puheoikeuden myöntäminen
§ 62 Ajankohtaiskatsaus
§ 63 Pispalan koulun perusparannuksen toteutussuunnitelma ja toteutussopimus
§ 64 Valtuustoaloite metsittämiseen soveltuvien alueiden kartoittamiseksi Tampereella - Ilkka Porttikivi ym.
§ 65 Syväojan luonnonsuojelualueen muodostaminen
§ 66 Kaupin yliopistollisen sosiaali- ja terveyskeskuksen tarveselvityksen päivitys
§ 67 Yritystontin 837-330-6139-6 vuokraaminen
§ 68 Asuntotonttien 837-78-7319-5, 6 ja 7 (Hervantajärvi) vuokrien vahvistaminen, tontin 5 vuokraaminen sekä tonttien 6 ja 7 varausajan jatkaminen
§ 70 Asuntotontin 837-078-7320-1 (Hervantajärvi) varaaminen Tampereen Vuokratalosäätiö sr:lle
§ 71 Asunto Oy Ihanapuiston huoneiston C51 hallintaan oikeuttavien osakkeiden myyminen
§ 72 LISÄPYKÄLÄ: Viranhaltijoiden päätösten otto-oikeus (lisäpykälä)